அம்ரேஷ்வர் பிரதாப் சாஹி

அம்ரேஷ்வர் பிரதாப் சாஹி, (Amreshwar Pratap Sahi) (பிறப்பு: 1 ஜனவரி 1959) ஒரு இந்திய நீதிபதி மற்றும் சென்னை உயர் நீதிமன்றத்தின் முன்னாள் தலைமை நீதிபதியாவார். 1985ஆம் ஆண்டில் சட்டப் பட்டம் பெற்ற இவர், செப்டம்பர் 6, 1985 அன்று அலகாபாத் உயர் நீதிமன்றத்தின் வழக்கறிஞராக சேர்ந்தார். இங்கு இவர் சொத்து மற்றும் அரசியலமைப்பு விடயங்களில் அனுபவமானார். பின்னர் செப்டம்பர் 24, 2004 அன்று அலகாபாத் உயர்நீதிமன்றத்தின் கூடுதல் நீதிபதியாக நியமிக்கப்பட்டார். இதனைத் தொடர்ந்து ஆகத்து மாதம் 18, 2005-ல் நிரந்தர நீதிபதியாக நியமிக்கபட்டார். அக்டோபர் 23 அன்று, அலகாபாத் உயர்நீதிமன்றத்தின் மூத்த நீதிபதியாக நியமிக்கப்பட்டார். 10 நவம்பர் 2018 அன்று, பாட்னா உயர்நீதிமன்றத்தின் தலைமை நீதிபதியாக நியமிக்கப்பட்டார்.17 நவம்பர் 2018 அன்று, பாட்னா உயர்நீதிமன்றத்தின் தலைமை நீதிபதியாக பதவியேற்றார். பின்னர் 11 நவம்பர் 2019 அன்று, சென்னை உயர் நீதிமன்றத்தின் தலைமை நீதிபதியாக பதவியேற்றார்.

மேற்கோள்கள் 

1959 பிறப்புகள்